wickkiey/tamil-wikipedia-chunked huggingface dataset:
# இடமலயாறு அணை

## பறவைகள்

இடமலையாறு அணையின் நீர்த்தேக்க பகுதியில், பல வகையான பறவைகள் காணப்படுவதாக பதிவாகியுள்ளன. அவையாவன: மேற்கத்திய பொன்முதுகு மரங்கொத்தி கரும்புள்ளி மரங்கொத்தி, மேற்கத்திய பொன்முதுகு மரங்கொத்தி, பொன்முதுகு மரங்கொத்தி, பெரிய பொன்முதுகு மரங்கொத்தி, கிரிம்சன்-முன்பக்க பார்பெட், மலபார் சாம்பல் இருவாச்சி, தீக்காக்கை, டாலர்பேர்ட், சின்ன மீன்கொத்தி, தடித்த அலகு மீன்கொத்தி, அக்காக்குயில் தடித்த அலகு மீன்கொத்தி, செந்தலைக் கிளி, நீலப் பைங்கிளி, பழுப்பு முள்வால் உழவாரன், சிறிய காட்டு ஆந்தை, பெரிய பச்சைப் புறா, மரகதப்புறா, சாம்பல் நிறமுள்ள பச்சை புறா, ஆற்று ஆலா, செம்பருந்து, இருவாய்ச்சி, சாம்பல் தலை மீன்பிடிக் கழுகு, கருங்கழுகு, தேன் பருந்து, பெரும் பருந்து, சிறிய பச்சைக் கொக்கு, நத்தை குத்தி நாரை சிறிய மின்சிட்டு, சீகார்ப் பூங்குருவி, நீலச்சிட்டு, சாம்பற் சிட்டு, பாறை தகைவிலான், செம்பிட்டத் தில்லான், ஆசியக் குயில், மஞ்சள்-மிக்கக் கவலையான புல்புல், வயநாட்டுச் சிரிப்பான், உளறுவாய் குருவி, பன்றிக்குருவி, வெள்ளை வயிற்று மரங்கொத்தி போன்றவை ஆகும்.
# திருநாவுக்கரசு (ஒளிப்பதிவாளர்)

**எசு.** **திருநாவுக்கரசு (S. Thirunavukarasu)** (பிறப்பு: 21 சூலை 1966) **திரு** என்ற பெயரால் அறியப்படும் ஓர் இந்திய ஒளிப்பதிவாளர் ஆவார். தமிழ்நாட்டைச் சேர்ந்த இவர்* 24* (2016) படத்திற்காகச் சிறந்த ஒளிப்பதிவிற்கான தேசியத் திரைப்பட விருதைப் பெற்றார்.
# திருநாவுக்கரசு (ஒளிப்பதிவாளர்)

## வேலை

முக்கியமாக தமிழ், மலையாளம், இந்தி ஆகிய மொழிகளில் திருவின் திரைப்படங்கள் உள்ளன. இவர் ஆரம்பத்தில் ஒளிப்பதிவாளர் பி.சி.ஸ்ரீராமின் கூட்டாளியாகப் பணியாற்றினார்.  
இயக்குநர் மேஜர் இரவியுடன் இணைந்து மலையாளத் திரைப்படமான *மிஷன் 90 நாள்* திரைக்கதை எழுதியுள்ளார்.  
கடந்த 15 ஆண்டுகளில் 1000-இற்கும் மேற்பட்ட தொலைக்காட்சி விளம்பரங்களை உருவாக்கியுள்ளார். இவர் இந்தியாவின் முக்கியமான விளம்பரத் தயாரிப்பு நிறுவனங்களுடனும் இணைந்து பணியாற்றியுள்ளார்.
# திருநாவுக்கரசு (ஒளிப்பதிவாளர்)

## ஒளிப்பதிவு செய்த திரைப்படங்கள்

| *மகளிர் மட்டும்* | 1994 | தமிழ் |  |
| --- | --- | --- | --- |
| *சக்தி* | 1997 | தமிழ் |  |
| *காதலா! காதலா!* | 1998 | தமிழ் |  |
| *மஞ்சீரத்வானி* | 1998 | மலையாளம் |  |
| *ஹே ராம்* | 2000 | தமிழ்  
இந்தி |  |
| *சேம்பியன்* | 2000 | இந்தி |  |
| *ஆளவந்தான்* | 2001 | தமிழ்/இந்தி | தமிழ்-இந்தி இருமொழி படம் |
| *லிட்டில் ஜான்* | 2002 | தமிழ், இந்தி, ஆங்கிலம் |  |
| *புனர்ஜனி* | 2002 | மலையாளம் |  |
| *23 மார்ச் 1931: சாகீத்* | 2001 | இந்தி |  |
| *லேசா லேசா* | 2003 | தமிழ் |  |
| *முல்லவல்லியம் தென்மவம்* | 2003 | மலையாளம் |  |
| *கங்காமா* | 2003 | இந்தி |  |
| *கரம் மசாலா* | 2005 | இந்தி |  |
| *கியோன் கி* | 2005 | இந்தி |  |
| *சுப் சுப் கே* | 2006 | இந்தி |  |
| *கீர்த்தி சக்கரா* | 2006 | மலையாளம் |  |
| *கிரீடம்* | 2007 | தமிழ் |  |
| *மிசன் 90 நாட்கள்* | 2007 | மலையாளம் | திரைக்கதை எழுதியுள்ளார். |
| *பூல் பூலையா* | 2007 | இந்தி |  |
| *காஞ்சிவரம்* | 2008 | தமிழ் |  |
| *அசாப் பிரேம் கி கசாப் கஹானி* | 2009 | இந்தி |  |
| *அக்ரோச்* | 2010 | இந்தி |  |
| *டீச்* | 2012 | இந்தி |  |
| *கிரிஷ் 3* | 2013 | இந்தி |  |
| *கீதாஞ்சலி* | 2013 | மலையாளம் |  |
| *24* | 2016 | தமிழ் | சிறந்த ஒளிப்பதிவாளருக்கான தேசிய பிலிம்பேர் விருது |
# பாண்டுரங்க சதாசிவ காங்கோஜ்

**பாண்டுரங்க சதாசிவ காங்கோஜ்** (1884 நவம்பர் 7 - 1967 சனவரி 22) இவர் ஓர் இந்திய புரட்சியாளரும், அறிஞரும், விவசாய விஞ்ஞானியும், வரலாற்றாசிரியருமாவார். இவர் கதர் கட்சியின் நிறுவன பிதாக்களில் ஒருவராக இருந்தார்.
# பாண்டுரங்க சதாசிவ காங்கோஜ்

## ஆரம்ப கால வாழ்க்கை

1884 நவம்பரில் பிறந்தார் மராத்தி தேசஸ்த் பிராமணர் குடும்பத்தில் வர்தாவில் பிறந்தார். இவரது தந்தை ஒரு விண்ணப்பம் எழுதும் பணியைச் செய்து வந்தார். இவர் தனது குழந்தைப் பருவத்தை வர்தாவில் கழித்தார். அங்கு ஆரம்ப மற்றும் நடுநிலைப் பள்ளிக் கல்வியை முடித்தார். பின்னர், உயர்கல்விக்காக நாக்பூருக்குச் சென்றார். அந்த நேரத்தில் இவர் பால கங்காதர் திலகரின் தேசியவாத படைப்புகளால் ஈர்க்கப்பட்டார். 1900களின் முதல் தசாப்தத்தில், இவர் ஒரு பயணத்தில் இந்தியாவை விட்டு வெளியேறினாரர். இறுதியில் இவர் அமெரிக்காவில் குடியேறினார். அங்கே இவர் வாசிங்டன் மாநிலக் கல்லூரியில் சேர்ந்து, (இப்போது வாசிங்டன் மாநிலப் பல்கலைக்கழகம் என்று அழைக்கப்படுகிறது). 1913 இல் பட்டம் பெற்றார்.
# பாண்டுரங்க சதாசிவ காங்கோஜ்

## இந்திய சுதந்திர நடவடிக்கைகள்

இவரது வெளிநாட்டு ஆரம்பகால தேசியவாதப் பணியாக 1908 ஆம் ஆண்டு முதல், பண்டிட் கன்சி ராமுடன் சேர்ந்து ஒரிகானின் போர்ட்லேண்டில் இந்திய சுதந்திரக் கழகத்தை நிறுவினார். இவரது படைப்புகள் இவரை தாரக் நாத் தாசு உட்பட அந்த நேரத்தில் அமெரிக்காவில் இருந்த மற்ற இந்திய தேசியவாதிகளுடன் நெருக்கத்தை ஏற்படுத்தின. முதலாம் உலகப் போருக்கு முந்தைய ஆண்டுகளில், பசிபிக் கடற்கரை இந்துஸ்தான் சங்கத்தின் நிறுவன உறுப்பினர்களில் ஒருவரான இவர், பின்னர் கதர் கட்சியை நிறுவினார். இவர் அப்போது கட்சியின் மிகவும் செல்வாக்கு மிக்க உறுப்பினர்களில் ஒருவராக இருந்தார்.இவர் 1911 இல் லாலா ஹர் தயாலை சந்தித்தார். இவர் ஒரு கட்டத்தில் மேற்கு கடற்கரை இராணுவக் கழகத்தில் சேர்ந்தார்.
# பாண்டுரங்க சதாசிவ காங்கோஜ்

## இந்திய சுதந்திர நடவடிக்கைகள்

### முதலாம் உலகப் போரின் செயல்பாடுகள்

முதலாம் உலகப் போரின் மூலம், இவர் கலகத்திற்கான திட்டங்களில் ஈடுபட்டபோது இந்து-ஜெர்மன் சதித்திட்டத்தில் ஈடுபட்டார். இவர் போரின்போது ஐரோப்பாவிற்கு சென்றார். பின்னர் பெர்லின் குழுவின் மற்ற உறுப்பினர்களுடன் மெசொப்பொத்தேமியாவுக்குச் சென்றார். 1915 கோடையில், இவர் இந்திய பயணப் படையினரிடையே இரகசியமாகப் பணியாற்றினார். கலகத்தைத் தூண்டியும், தேசியவாத இலக்கியங்களை பரப்பும் பணியிலும் ஈடுபட்டார். போரின் போது, இவர் துருக்கி, பெர்சியா வழியாக பலூசிஸ்தான் வரை வெவ்வேறு முஸ்லிம் போர்வையில் சென்று, கதரியாக்கப் பிரச்சாரத்தை வழியில் பரப்பினார். இவர் ஈரான்-பலூசிஸ்தான் எல்லையில் கிளர்ச்சிகளில் ஈடுபட்டதாக அறியப்படுகிறது, அதே நேரத்தில் மகேந்திர பிரதாப்பின் இந்தோ-ஜெர்மன் பயணம் ஆப்கானித்தான் அமீர் அபிபுல்லா கானை பிரிட்டிசு இந்தியாவுக்கு எதிராக அணிதிரட்ட முயன்றது. போரின் முடிவில், பெர்லின் குழுவின் பெரும்பாலான உறுப்பினர்களைப் போலவே இவரும் பொதுவுடைமையை நோக்கி திரும்பத் தொடங்கினார். வீரேந்திரநாத் சட்டோபாத்யாயா, எம்.பி.டி ஆச்சார்யா, எம்.என். ராய், அப்துர் ரப் பார்க் உள்ளிட்ட ஆரம்பகால இந்திய பொதுவுடைமைவாதிகளுடன் இவர் சோவியத் ஒன்றியத்தில் இருந்ததாக அறியப்படுகிறது. இவர் லெனினை மாஸ்கோவில் 1921இல் சந்தித்தார். அந்த நேரத்தில் இவரது தேசியவாத பணிக்காக, இவர் மிகவும் ஆபத்தான தனிநபராக இந்தியா திரும்புவதற்கு தடை விதிக்கப்பட்டது.
# பாண்டுரங்க சதாசிவ காங்கோஜ்

## கல்வி வாழ்க்கை

1920 களில் இவர் மெக்சிக்கோவுக்குச் சென்றார், அங்கு இவர் மெக்சிகோவின் தேசிய வேளாண் பள்ளியில் தாவரவியல் மற்றும் பயிர் இனப்பெருக்கம் பேராசிரியராக இருந்தார். 1936 ஆம் ஆண்டில், மெக்சிகோவில் பெல்ஜியப் பெண்ணான ஜீன் அலெக்சாண்ட்ரின் சிண்டிக் என்பவரை மணந்தார், இவர்களுக்கு இரண்டு மகள்கள் இருந்தனர். இவர் மெக்சிகன் சோள இனப்பெருக்கத் திட்டத்திற்கு தலைமை தாங்கினார். மேலும் மெக்சிகன் அரசாங்கத்தின் வேளாண்மைத் துறையின் இயக்குநராகவும் நியமிக்கப்பட்டார்.
# பாண்டுரங்க சதாசிவ காங்கோஜ்

## இந்தியா திரும்புதல்

இவரும், இவரது குடும்பமும் 1947க்குப் பிறகு இந்தியா திரும்பினர். விசாவிற்கான இவரது விண்ணப்பம் ஆரம்பத்தில் பிரிட்டிசு இந்திய அரசாங்கத்தின் தடை காரணமாக இந்திய அரசாங்கத்தால் நிராகரிக்கப்பட்டது. ஆனால் இறுதியில் அனுமதி வழங்கப்பட்டது. இவர் நாக்பூரில் குடியேறி பின்னர் அரசியல் வாழ்க்கையைத் தொடங்கினார். இவர் 22 சனவரி 1967 அன்று இறந்தார்.
# ஒட்டர்

**ஒட்டர்** (*Oddar*, *Vodra, Odde*, Bhovi, or *Waddar*) எனப்படுவோர் இந்திய மாநிலங்களான தமிழ்நாடு, ஆந்திரப் பிரதேசம் மற்றும் தெலுங்கானா பகுதிகளில் வாழுகின்ற தெலுங்கு பேசும் இனக்குழுவினர் ஆவார்.  
இச்சமூகத்தினர் போயர், பண்டி, கொட்டா இனத்தவர்களை ஒத்திருக்கின்றனர். இவர்கள் விஜயநகர ஆட்சியின் காலத்தில் ஒடிசாவில் இருந்து தமிழகம் வந்தனர். அந்த காரணத்தால், இச்சமூகத்தினர் ஒட்டர் என அழைக்கப்படுகின்றனர். இச்சமூகத்தினர் தெலுங்கு மொழியை தாய்மொழியாகக் கொண்டோராவர். இவர்கள் தமிழ்நாடு அரசின் இட ஒதுக்கீடு பட்டியலில், மிகவும் பிற்படுத்தப்பட்ட வகுப்பில் உள்ளனர்.
ஒட்டர், போயர் சமூக மக்களுக்கு பண்டி, கொட்டா என்ற சாதிச்சான்று வழங்கி தாழ்த்தப்பட்டோர் பட்டியலில் சேர்க்க வேண்டும் என *பண்டி, கொட்டா சமுதாய மக்கள் நலச் சங்கத்தினர்* கோரிக்கை வைக்கின்றனர்.
# ஒட்டர்

## பெயர்கள்

ஒட்டர் சமூகம் பல பெயர்களால் அழைக்கப்படுகிறது. அவை கல் ஒட்டர், மண் ஒட்டர், மரம் ஒட்டர், உப்புர ஒட்டர், சூரா மாரி ஒட்டர்கள், பெத்த போயர், ஒட்ராஜ்புத், சூரிய குல சத்திரியர், சந்திர குல சத்திரியர், போயர்.
# ஒட்டர்

## தொழில்

இவர்கள் கல் உடைத்தல், கட்டிட வேலைகள், செங்கல் தயாரித்தல், சுண்ணாம்பு தயாரிக்கும் மூலங்கள் வெட்டுதல், அணைகள் கட்டுதல், போன்ற பணிகளை முக்கிய வாழ்வாதாரமாகக் கொண்டுள்ளனர்.
# பிரிதிவி சிங் ஆசாத்

**பிருத்வி சிங் ஆசாத்** (Prithvi Singh Azad) (1892-1989) இவர் ஓர் இந்திய சுதந்திர ஆர்வலரும், புரட்சியாளரும் கதர் கட்சியின் நிறுவன உறுப்பினர்களில் ஒருவருமாவார். சிற்றறைச் சிறையில் உட்பட, சுதந்திரத்திற்கு முந்தைய காலத்தில் இவர் பல முறை சிறைவாசம் அனுபவித்தார். சமுதாயத்திற்கு இவர் செய்த பங்களிப்புகளுக்காக இந்திய அரசு 1977 ஆம் ஆண்டில் மூன்றாவது மிக உயர்ந்த குடிமை விருதான பத்ம பூசண் கௌரவத்தை இவருக்கு வழங்கியது.
# பிரிதிவி சிங் ஆசாத்

## சுயசரிதை

இவர் 1892 செப்டம்பர் 15 ஆம் தேதி வட இந்திய மாநிலமான பஞ்சாபின் மொகாலி மாவட்டத்தில் உள்ள இலால்ரு என்ற சிறிய நகரத்தில் பிறந்தார். ஒரு ராஜபுத்திரரான இவர், தலித்துகளின் மேம்பாட்டிற்காக நிறைய பணிகளை செய்தார். இவர் இளம் வயதிலேயே தேசியவாத இயக்கத்தில் ஈர்க்கப்பட்டார். மேலும் 1907–08ல் பிரித்தானிய அரசாங்கத்தால் பால கங்காதர திலகரும், குதிராம் போசும் கைது செய்யப்பட்டதில் இவர் செல்வாக்கு செலுத்தியதாகக் கூறப்படுகிறது. இவர் 1912 இல் அமெரிக்காவிற்குச் சென்றார். இந்த சமயத்தில் தான் இந்தியாவின் விடுதலைக்காக வட அமெரிக்காவில் இந்தியர்களால் உருவாக்கப்பட்ட ஒரு போர்க்குணமிக்க அமைப்பான பிற்கால கதர் கட்சியின் நிறுவனர்களில் ஒருவரான லாலா ஹர் தயாலை சந்தித்தார். கட்சியின் ஊதுகுழலான இந்துஸ்தான் கதரை நிறுவுவதற்கும் இவர் உதவினார். சுமார் 150 சுதந்திரப் போராளிகளுடன் இந்தியாவுக்குத் திரும்பிய இவர், 1914 திசம்பர் 7 ஆம் தேதி ஆங்கிலேயர்களால் பிடிக்கப்பட்டு 10 ஆண்டுகள் சிறைத்தண்டனை விதிக்கப்பட்டார் . மேலும், கொல்கத்தா, சென்னை, அந்தமான் சிற்றறைச் சிறை உள்ளிட்ட பல்வேறு சிறைகளில் கழித்தார். ஆரம்ப பயனற்ற முயற்சிக்குப் பிறகு, இவர் ஒரு சிறையிலிருந்து மற்றொரு சிறைக்கு மாற்றப்படும்போது ஓடும் இரயிலில் இருந்து குதித்து தப்பினார். பின்னர், இவர் சந்திர சேகர் ஆசாத்தின் கூட்டாளியானார். மேலும் அவரிடமிருந்து ஒரு மவுசர் துப்பாக்கியைப் பெற்றதாகவும் கூறப்படுகிறது. பிப்ரவரி 27, 1931 அன்று ஆல்பிரட் பூங்காவில் பிரித்தானிய படைகள் இவரைச் சுற்றி வளைப்பதற்கு சற்று முன்பு சந்திர சேகர் ஆசாத்துடன் இருந்ததாகக் கூறப்பட்டது. ஆனால் பிந்தையவர் இவரை தப்பிக்கும்படி கேட்டுக்கொண்டார்; மாற்றாக மற்றொரு வாதம் என்னவென்றால், சந்திர சேகர் இறப்பதற்கு சில நாட்களுக்கு முன்பு இரண்டு ஆசாதுகளும் ஆல்பிரட் பூங்காவில் சந்தித்தனர்.  
சந்திர சேகர் தான் இவரை மேலதிக பயிற்சிக்காக உருசியாவுக்குச் செல்லுமாறு அறிவுறுத்தினார்; இவரை உருசியாவிற்கு அனுப்பும் யோசனை உண்மையில் மற்றொரு தியாக புரட்சியாளரான பகத் சிங்கிடமிருந்து வந்தது என்றும் சந்திர சேகர் பகத்சிங்கின் கோரிக்கையை தெரிவித்ததாகவும் கூறப்பட்டது. இந்திய சுதந்திரத்திற்குப் பிறகு, இவர் பஞ்சாபிலிருந்து இந்தியாவின் முதல் அரசியலமைப்புச் சட்டமன்றத் தேர்தலில் போட்டியிடு வெற்றி பெற்றார். மேலும் 1946 திசம்பர் 9 அன்று புதுதில்லியில் உள்ள அரசியலமைப்பு விடுதி மாளிகையில் இந்திய அரசியலமைப்பு நிர்ணய சபை முதன்முறையாக கூடியதிலிருந்து அதன் உறுப்பினராக இருந்தார். இந்திய சுதந்திரத்திற்குப் பிறகு, பீம் சென் சச்சார் 1949 இல் பஞ்சாபின் இரண்டாவது முதல்வராக பொறுப்பேற்றபோது இவர் தொழிலாளர் மற்றும் உள்ளாட்சி சுய-அமைச்சராக தேர்ந்தெடுக்கப்பட்டார். அமைச்சகத்தின் ஒரே தலித் உறுப்பினராக இருந்தார். 1977 ஆம் ஆண்டில் பத்ம பூசண் கௌரவத்துடன் இந்திய அரசு இவரை கௌரவித்தது. இவரது மகள் பிரக்யா குமார், என்பவர் சண்டிகரின் பஞ்சாப் பல்கலைக்கழகத்தில் தலைமை மருத்துவ அதிகாரியாக இருக்கிறார்.
# காந்தா சிங்

**காந்தா சிங்** (Ganda Singh) இந்தியாவில் பெரோஸ்பூரைச் சேர்ந்த இவர், கதர் கட்சியின் முக்கிய உறுப்பினராக இருந்தார். இவர் சீனாவின் ஆன்கோவில் சிறிது காலம் கழித்தார். அங்கு இவர் 1926 இல் சாங் கை-சேக்கைச் சந்தித்தார். மேலும், எம்.என். ராயை 1927 இல் சந்தித்தார். சான் காய் சேக்கை சந்தித்தபோது, இவர் பிரித்தானிய எதிர்ப்பு உரையை நிகழ்த்தியதாகக் கூறப்பட்டது. அதே நேரத்தில் ராயின் சீக்கிய குருத்வாராவுக்கு சென்றபோது நடந்த வரவேற்பு நிகழ்ச்சியில் இவர் பங்கேற்றார். இது கதரியக்க நடவடிக்கைக்கான மையமாக அமைந்தது. இவர் அப்போது இந்துஸ்தான் கதர் தண்டோராவின் பணியாளராக இருந்தார் . அக்டோபர் 1927 இல் இவர் நாங்கிங்கிற்கு குடிபெயர்ந்தார். அங்கு இவர் இந்துஸ்தான் கதர் தண்டோராவின் ஆசிரியராகப் பணியாற்றினார். மேலும் கிழக்கு ஒடுக்கப்பட்ட மக்கள் சங்கத்தின் ஒரு கிளையையும் நிர்வகித்தார். 1927 ஆம் ஆண்டில் அர்ஜுன் சிங்கும், உத்தம் சிங் ஆகியோரால் நாங்கிங்கிற்கு இவர் சென்றதுடன், மற்றவர்களும் 1929 இல் இணைந்தனர். அதன்பிறகு, இவர் நாட்டிலிருந்து நாடு கடத்தப்பட்ட கதர் கட்சித் தலைவர்கள் குழுவில் ஒருவரானார்.
# பண்டிட் கன்சி ராம்

பண்டிட் **கன்சி ராம்** (Pandit Kanshi Ram) (13 அக்டோபர் 1883 - 27 மார்ச் 1915) இவர் ஓர் இந்திய புரட்சியாளராவார்., ஹர் தயால் மற்றும் சோஹன் சிங் பக்னா ஆகியோருடன் கதர் கட்சியை நிறுவிய மூன்று முக்கிய உறுப்பினர்களில் ஒருவராக இருந்தார். கட்சியின் அடித்தளத்திலிருந்து 1913 வரை இவர் பொருளாளராக பணியாற்றினார். முதலாம் உலகப் போரின்போது பிரிட்டிசு இந்திய இராணுவத்தில் கலகங்களைத் தூண்ட முயன்ற கதர் கலகத்தின் ஒரு பகுதியாக 1914 இல் இவர் இந்தியா திரும்பினார். தோல்வியுற்ற பிப்ரவரி சதித்திட்டத்தின் பின்னர் இவர் கைது செய்யப்பட்டார். பின்னர் லாகூர் சதி விசாரணையில் விசாரணைக்கு உட்படுத்தப்பட்டார். இவர் கர்த்தார் சிங் சரபா, விஷ்ணு கணேஷ் பிங்களே ஆகியோருடன் குற்றம் சாட்டப்பட்டு, மார்ச் 27, 1915 அன்று தூக்கிலிடப்பட்டார்.
# நேதாஜி பல்கார்

**நெதோஜி பல்கார்** (**Netoji Palkar**) (1620–1681) மராத்தியப் பேரரசர் சிவாஜியின் தலைமைப் படைத்தலைவர் ஆவார். இவர் சந்திராசேனியா காயஸ்த பிரபு குடும்பத்தில் பிறந்தவர். நேதாஜியின் தந்தை பிஜப்பூர் சுல்தானகத்தில் ஒரு ஜாகீர்தாராக இருந்தவர்.  
சிவாஜியின் தலைமைப் படைத்தலைவராக இருந்த மன்கோஜி ததோன்டே 1657-இல் இறந்த பிறகு நேதோஜி பல்கார் தலைமைப் படைத்தலவரானார். அப்சல் கானின் இறப்பிறகுப் பின்னர், நேதோஜி பல்கார் பிஜப்பூர் சுல்தானகத்தின் பெரும்பகுதிகளை கைப்பற்றினார். இவரை சிவாஜியின் மறு உருவம் என்பர். 1665 வரை இவர் தக்காணத்தின் முகலாயப் படைகளை சிம்ம சொப்பனமாக விளங்கினார்.  
1665-இல் செய்து கொள்ளப்பட்ட புரந்தர் உடன்படிக்கை (1665) படி, சிவாஜி தன்னிடமிருந்த 13 கோட்டைகளை முகலாயர்களைக்கு வழங்கினார். இருப்பினும் சிவாஜி பிஜப்பூர் சுல்தானகத்தின் நிலப்பரப்புகளை கைப்பற்றினார். இக்காலத்தில் நேதோஜி பல்கார் பிஜப்ப்பூர் சுல்தானின் படைகளிடம் சிக்கினார். இதனிடையே முகலாயப் பேரரசர் அவுரங்கசீப்பின் ஆணையின் பேரில், சிவாஜி தனது படைபலத்தை குறைத்துக் கொள்ள வேண்டியதாயிற்று. மேலும் சிவாஜி, பிஜப்பூர் சுல்தானிடம் சிக்கிய நேதோஜி பல்காரை விடுவிக்கும் முயற்சியை அவுரங்கசீப் தடுத்தார்.  
அவுரங்கசீப்பை, சிவாஜி ஆக்ராவில் சந்திக்கும் போது நேதோஜி பல்கார், முகலாய தலைமைப் படைத்தலைவர் முதலாம் ஜெய் சிங்கின் படையில் சேர்ந்திருந்தார். சிவாஜி ஆக்ரா கோட்டையிலிருந்து தப்பியதால் முதலாம் ஜெய் சிங் அவுரங்கசீப்பின் நன்மதிப்பை இழந்தார்.
# நேதாஜி பல்கார்

## முகலாயர்க்ளிடம் சிக்குதல், மதமாற்றம் செய்யப்படல், மீண்டும் இந்து சமயத்திற்கு திரும்பல்

ஆக்ரா கோட்டையிலிருந்து சிவாஜி தப்பியதால், கோபமுற்ற அவுரங்கசீப், பழிக்குப் பழியாக, நேதோஜி பல்காரை சிறையில் அடைக்க ஜெய் சிங்கிற்கு உத்தரவிட்டார்.
மேலும் நேதோஜி பல்காரை இசுலாமிய மதத்திற்கு மாற்றப்பட்டு, முகமது குலி கான் என பெயரிடப்பட்டது. மேலும் நேதோஜி பல்காரின் மனைவிகளை தில்லிக்கு வரவழைக்கப்பட்டு, அவர்களை இசுலாம் மதத்திற்கு கட்டாயமாக மதம் மாற்றப்பட்டனர்.  
நேதோஜி பல்கார் ஆப்கானித்தானில் உள்ள கந்தகார் கோட்டையின் தலைவர் பதவிக்கு நியமிக்கப்பட்டார். முகலாயப் பேரரசுக்கு ஆதரவாக நேதோஜி பல்கார் பஷ்தூன் போராளிகளுக்கு எதிராக காபூல், காந்தாரம் பகுதிகளில் போரிட்டார். இதனால் அவுரங்கசீப்பிற்கு நேதோஜி பல்கார் மீது நம்பிக்கை கூடியதால், அவரைக் கொண்டு சிவாஜியை பிடிப்பதற்கான, தக்காணப் படைத் தலைவர் திலிர் கானின் தலைமையிலான படையில் சேர்த்தார்.  
மகாராட்டிராவை வந்தடைந்த நேதாஜி பல்கார், சிவாஜியின் ராய்கட் கோட்டைக்குச் சென்று, தன்னை மீண்டும் இந்து சமயத்தில் இணைத்துக் கொண்டார். நேதாஜி பல்கார் 1681-இல் இறந்தார்.
# தாரக்நாத் தாசு

**தாரக்நாத் தாசு** (Taraknath Das) (1884 சூன் 15 - 1958 திசம்பர் 22) ஒரு இந்திய புரட்சிகரவாதியும், சர்வதேச அறிஞருமாவார். வட அமெரிக்காவின் மேற்கு கடற்கரையில் ஒரு முன்னோடி குடியேறியவராக இருந்த இவர், லியோ டால்ஸ்டாயுடன் தனது திட்டங்களைப் பற்றி விவாதித்தார். அதே நேரத்தில் ஆசிய இந்திய குடியேறியவர்களை இந்திய சுதந்திர இயக்கத்திற்கு ஆதரவாக ஏற்பாடு செய்தார். இவர் கொலம்பியா பல்கலைக்கழகத்தில் அரசியல் அறிவியல் பேராசிரியராகவும், பல பல்கலைக்கழகங்களில் வருகை தரும் ஆசிரியராகவும் இருந்தார்.
# தாரக்நாத் தாசு

## ஆரம்ப கால வாழ்க்கை

மேற்கு வங்காளத்தின் 24 பர்கனா மாவட்டம் காஞ்ச்ரபராவுக்கு அருகிலுள்ள மஜுபாரா என்ற இடத்தில் இவர் பிறந்தார். ஒரு கீழ்-நடுத்தர குடும்பத்திலிருந்து வந்த இவரது தந்தை காளிமோகன் கொல்கத்தாவிலுள்ள உள்ள மத்திய தந்தி அலுவலகத்தில் எழுத்தராக இருந்தார். இவரது திறமையைக் கவனித்த இவரது தலைமை ஆசிரியர், தேசபக்தி என்ற கருப்பொருளில் ஒரு கட்டுரை போட்டியில் கலந்து கொள்ளும்படி இவரை ஊக்குவித்தார். பதினாறு வயது பள்ளி சிறுவனான இவரது கட்டுரையின் தரத்தால் ஈர்க்கப்பட்ட, நீதிபதிகளில் ஒருவரான, அனுசீலன் சமிதியின் நிறுவனர் வழக்குறைஞர் பி. மிட்டர், தனது கூட்டாளியான சதீஷ் சந்திர பாசுவிடம் இவரைப் பற்றிக் கூறினார். 1901 ஆம் ஆண்டில், இவர் கொல்கத்தாவுக்குச் சென்று, பல்கலைக்கழகப் படிப்புகளுக்காக நன்கு அறியப்பட்ட பொதுச் சபை நிறுவனத்தில் (இப்போது இசுகாட்டிஷ் தேவாலயக் கல்லூரி ) அனுமதிக்கப்பட்டார். இவரது ரகசிய தேசபக்தி நடவடிக்கையில், இவர் தனது மூத்த சகோதரி கிரிஜாவிடமிருந்து முழு ஆதரவையும் பெற்றார்.
# தாரக்நாத் தாசு

## பிற்கால வாழ்வு

1947 இல் இந்தியப் பிரிவினையிலிருந்து உணர்ச்சிவசப்பட்டவர்களில் இவரும் ஒருவராக இருந்தார். மேலும் தெற்காசியாவை தனது கடைசி நாள் வரை பிரிக்கும் செயல்முறையை கடுமையாக எதிர்த்தார். நாற்பத்தாறு ஆண்டுகள் நாடுகடத்தப்பட்ட பின்னர், 1952 ஆம் ஆண்டில் வாடுமுல் அறக்கட்டளையின் வருகை பேராசிரியராக தனது தாய்நாட்டை மீண்டும் பார்வையிட்டார். கொல்கத்தாவில் விவேகானந்தர் சங்கத்தை நிறுவினார். செப்டம்பர் 9, 1952 அன்று, பாகாஜதீனின் வீர தியாகத்தின் 37 வது ஆண்டு நிறைவைக் கொண்டாடும் பொதுக் கூட்டத்திற்கு இவர் தலைமை தாங்கினார், தனது வழிகாட்டியான ஜதிந்தா ஆதரித்த மதிப்புகளை புதுப்பிக்க இளைஞர்களை வலியுறுத்தினார். இவர் திசம்பர் 22, 1958 அன்று 74 வயதில் அமெரிக்கா திரும்பியபோது இறந்தார்.
# பகத் சிங் திந்த்

**பகத் சிங் திந்த்** (Bhagat Singh Thind) (1892 அக்டோபர் 3 &nbsp; - 1967 செப்டம்பர் 15) இவர் ஓர் இந்திய அமெரிக்க எழுத்தாளரும், ஆன்மீகம் குறித்த விரிவுரையாளரும் ஆவார். இவர் முதலாம் உலகப் போரின்போது அமெரிக்க அக்கிய நாடுகள் தரைப்படையில் பணியாற்றினார். மேலும், அமெரிக்காவின் குடியுரிமையைப் பெற இந்திய மக்களுக்கு உள்ள உரிமை தொடர்பாக ஐக்கிய அமெரிக்க உச்ச நீதிமன்றத்தில் வழக்காடினார்.  
முதலாம் உலகப் போர் முடிவடைவதற்கு சில மாதங்களுக்கு முன்னர் அமெரிக்க ஐக்கிய நாடுகள் இராணுவத்தில் இவர் சேர்க்கப்பட்டார். போருக்குப் பிறகு, காகசீயர்களுக்கு அத்தகைய உரிமைகள் கிடைப்பதாக ஒரு சட்ட தீர்ப்பைத் தொடர்ந்து, இவர் ஒரு இயற்கை குடிமகனாக மாற முயன்றார். 1923 ஆம் ஆண்டில், அமெரிக்காவின் இவரது வழக்கில் "வெள்ளை நபர்", "ஆப்பிரிக்க வம்சாவளியைச் சேர்ந்தவர்" அல்லது "ஆப்பிரிக்க உள்ளூர் அன்னியர்" என்ற வரையறையைப் பூர்த்தி செய்யத் தவறியதற்காக, இவருக்கு எதிராக ஐக்கிய அமெரிக்க உச்ச நீதிமன்றம் தீர்ப்பளித்தது. இது அனைத்து இந்திய அமெரிக்கர்களுக்கும் அமெரிக்காவின் குடியுரிமையைப் பெறுவதற்கான உரிமையை முன்கூட்டியே மறுத்துவிட்டது.  
இவர் அமெரிக்காவில் இருக்கும்போது, பெர்க்லியின் கலிபோர்னியா பல்கலைக்கழகத்தில் இறையியலிலும், ஆங்கில இலக்கியத்திலும் முனைவர் பட்டம் பெற்றார். மேலும் மீவியற்பியல் குறித்த விரிவுரைகளை வழங்கினார். இவரது சொற்பொழிவுகள் சீக்கிய மத தத்துவத்தை அடிப்படையாகக் கொண்டவை. ஆனால் மற்ற உலக மதங்களின் வசனங்கள் மற்றும் ரால்ப் வால்டோ எமர்சன், வால்ட் விட்மேன் மற்றும் ஹென்றி டேவிட் தோரே ஆகியோரின் படைப்புகள் பற்றிய குறிப்புகள் இதில் அடங்கும். இவர் பிரித்தானியப் பேரரசிலிருந்து இந்திய சுதந்திரத்திற்காக பிரச்சாரம் செய்தார். 1936 ஆம் ஆண்டில், நியூ யார்க் மாநிலத்தின் மூலம் அமெரிக்காவின் குடியுரிமைக்கு இவர் வெற்றிகரமாக விண்ணப்பித்தார்.
# பகத் சிங் திந்த்

## ஆரம்ப கால வாழ்க்கை

இந்தியாவின் பஞ்சாப் மாநிலத்தில் அமிர்தசரஸ் மாவட்டத்தில் தராகர் தலவா கிராமத்தில் 1892 அக்டோபர் 3 ஆம் தேதி இவர் பிறந்தார்.
# பகத் சிங் திந்த்

## அமெரிக்காவில் திந்த்

இவர் 1913 இல் ஒரு அமெரிக்க பல்கலைக்கழகத்தில் உயர் கல்வியைத் தொடர அமெரிக்கா வந்தார். சூலை 22, 1918இல், இவர் முதலாம் உலகப் போரில் போராட அமெரிக்க இராணுவத்தால் நியமிக்கப்பட்டார். மேலும் நவம்பர் 8, 1918இல், இவர் *சார்ஜென்ட்* பதவிக்கு உயர்த்தப்பட்டார். இவர் திசம்பர் 16, 1918 இல் ஒரு கௌரவமான பதவியைப் பெற்றார்.
# பகத் சிங் திந்த்

## இறப்பு

செப்டம்பர் 15, 1967 அன்று இவர் இறந்தபோது ஒரு புத்தகம் எழுதிக் கொண்டிருந்தார். இவர் மார்ச் 1940 இல் திருமணம் செய்துகொண்ட இவரது மனைவி விவியன் என்பவர் மூலம் இவருக்கு தாரா என்ற ஒரு மகளும், டேவிட் என்ற ஒரு மகளும் பிறந்தனர். இவரது மகன் டேவிட் அமெரிக்காவிற்கு இவரது தத்துவத்தை பரப்புவதற்காக ஒரு வலைத்தளத்தை உருவாக்கினார். இவர் தனது தந்தையின் இரண்டு புத்தகங்களை மரணத்திற்குப் பின் வெளியிட்டார்.
# குலாப்சந்த் இராசந்த்

**குலாப்சந்த் இராச்சந்த் தோசி** (1898-1967) இவர் வால்சந்த் குழுமத்தின் வாரிசும், பிரபல தொழிலதிபரும், அறக்காரியங்களை செய்தவரும், தேசியவாதியுமாவார்.
# குலாப்சந்த் இராசந்த்

## பின்னணி

இராச்சந்த் தோசியின் இரண்டாவது திருமணத்தின் மூலம் பிறந்த மகனும், வால்சந்த் இராசந்த்தின் சகோதரருமாவார். இவர் மகாராட்டிராவின் சோலாப்பூரில் குசராத்தி சமணக் குடும்பத்தில் பிறந்தார். இவர்கள் முதலில் குசராத்தில் வான்கானேர் நகரைச் சேர்ந்தவர்கள். இலால்சந்த் இராச்சந்த், ரத்தன்சந்த் இராச்சந்த் ஆகிய இருவரும் இவரது சகோதரர்களாவர்.
# குலாப்சந்த் இராசந்த்

## பின்னணி

### செயற்பாட்டாளர்

இவர், 1944-1945 ஆண்டுகளில் மகாராட்டிரா இந்து சபையின் தலைவராகவும், வீர் சாவர்க்கரின் நெருங்கிய கூட்டாளியாகவும் இருந்தார். 1930களில், இவர் தனது தேசியவாத நடவடிக்கைகளுக்காக பிரித்தானிய அரசால் கைது செய்யப்பட்டார்.
# குலாப்சந்த் இராசந்த்

## பின்னணி

### வால்ச்சந்த்நகர் தொழில் நிறுவனங்கள்

முதன்மைக் குழு நிறுவனமான வால்ச்சந்த்நகர் தொழில் நிறுவனத்தின் நவீனமயமாக்கலுக்கும், மாற்றத்திற்கும் இவர் பொறுப்பேற்றார்.
# குலாப்சந்த் இராசந்த்

## பின்னணி

### குடும்பம்

இவரது இரண்டு திருமணங்களிலிருந்து பல மகன்கள் பிறந்தனர். அவற்றில் பாகுபலி குலாப்சந்த் என்பவரும் அஜித் குலாப்சந்த் என்பவரும் குறிப்பிடப்பட்டுள்ளனர். மேலும் அஜித் இப்போது முதன்மை குழு, எச்.சி.சி நிறுவனம் உள்ளிட்ட பல குழு நிறுவனங்களுக்கு தலைமை தாங்குகிறார். மற்ற முதன்மை நிறுவனமான வால்ச்சந்த்நகர் தொழில்நிறுவனங்கள் இப்போது இவரது சகோதரர் லால்சந்த் இராச்சந்தின் மகன்களால் நடத்தப்படுகிறது. குடும்பங்களின் வணிகப் பிரிவுக்குப் பிறகு, வால்சந்த் குழுமத்தின் நிறுவனர் வால்சந்த் இராச்சந்த் எந்த வாரிசுகளும் இல்லாமல் இறந்தார்.
# குலாப்சந்த் இராசந்த்

## பின்னணி

### பிற படைப்புகள்

வால்சந்த் குழுமத்தால் நடத்தப்படும் பல்வேறு பள்ளிகள், கல்லூரிகள் மற்றும் மருத்துவமனைகளின் அறங்காவலராக இவர் இருந்தார்.  
மேலும், குந்தா-குந்தா பிரபிருத சங்கிரகா போன்ற சமண மதத்தைப் பற்றி பல புத்தகங்களை எழுதியுள்ளார்.
# பாஜி பிரபு தேஷ்பாண்டே

**பாஜி பிரபு தேஷ்பாண்டே** (**Baji Prabhu Deshpande**) (1615 - 1660) மராத்தியப் பேரரசர் சிவாஜியின் அமைச்சரும், படைத்தலைவரும் ஆவார். போரின் போது மன்னர் சிவாஜியை, எதிரிகளிடமிருந்து பன்காலா கோட்டையிலிருந்து காப்பாற்றி, தனது இன்னுயிரை துறந்தவர் ஆவார். மன்னர் சிவாஜியை விட 15 ஆண்டுகள் மூத்தவர் பாஜி பிரபு தேஷ்பான்டே. இவர் சந்திரசேன காயஸ்த பிரபு குடும்பத்தில் பிறந்தவர்.
# பாஜி பிரபு தேஷ்பாண்டே

## பவன் கிந்த் சண்டை

அப்சல் கானை சிவாஜி கொன்றதால், பிஜப்பூர் சுல்தானகத்தின் படைகள் சிவாஜியின் பிரதாப்காட் கோட்டையை முற்றுகையிட்டனர். எனவே சிவாஜி பிஜப்பூர் சுல்தானகத்தின் அடர்ந்த காட்டுப் பகுதிகளில் சிவாஜி தம்மை மறைத்துக் கொண்டார்.  
சில நாட்களில் சிவாஜியின் மராத்தியப் படைகள் கோலாப்பூர் அருகே உள்ள பன்கலா கோட்டையை கைப்பற்றியது. இதனிடையே நேதாஜி பல்கார் தலைமையிலான மராத்தியப் படைகள் பிஜப்பூரை முற்றுகையிட்டது. அதே நேரத்தில் சிவாஜியின் படைகள் பன்கலா கோட்டையை முற்றுகையிட்டு கைப்பற்றியது.  
எத்தியோப்பியோவைச் சேர்ந்த சித்திக் ஜோகர் எனும் பிஜப்பூர் படைத்தலைவர் சிவாஜி மறைந்திருக்கும் இடத்தை தேடி, பன்கலா கோட்டை முற்றுகையிட்டார். நேதாஜி பல்கார் தனது படைகளுடன் சித்திக் ஜோகரின் படைகளை தொடர்ந்து தாக்கினார். ஆனால் அவரது முயற்சி தோல்வியில் முடிந்தது.  
இறுதியாக சிவாஜியும், பாஜி பிரபு தேஷ் பாண்டேவும் வகுத்த திட்டப்படி, இரவு நேரத்தில் குறைந்த படைகளுடன் விஷால்காட் கோட்டையை கைப்பற்றினர். பிஜப்பூர் படைகளை ஏமாற்றும் நோக்கில் *சிவ நாவி* என்பவர் சிவாஜியைப் போன்று மாறுவேடம் அணிந்து பிஜப்ப்பூர் சுல்தான் படைகளிடம் சரணடைந்தார். பாஜி பிரபு தேஷ் பாண்டே தலைமையில் 600 மராத்திய வீரர்கள் ஆடி மாத பௌர்ணமி அன்று, பிஜப்பூர் படைகளின் விஷால்காட் கோட்டை முற்றுகையை தகர்த்தனர்.  
பிஜப்பூர் சுல்தானின் படைகள் தங்கள் தவறை உணர்ந்தவுடன், துரத்தல் மீண்டும் சிவாஜியின் படைகளை துரத்தத் தொடங்கியது. சித்தி ஜோஹரின் மருமகன் சித்தி மசூத் தலைமையில், பிஜப்பூர் படைகள் கோட்கிந்து கணவாய அருகில், மராட்டியர்களை எதிர்கொண்டனர். சிவாஜியும், மராத்தியப் படையில் பாதி பேரும் விஷால்காத்துக்குத் தள்ளப்பட்டனர், அதே நேரத்தில் பாஜி பிரபு, அவரது சகோதரர் புலாஜி மற்றும் மீதமுள்ள 300 பேர் கொண்ட படையினரை தடுத்த, பிஜப்பூர் சுல்தான் வீரர்களுக்கு எதிராக 18 மணி நேரத்திற்கும் மேலாக போராடினர்.  
இந்த சண்டையின் போது பாஜி பிரபு "தண்ட் பட்டா" என்ற ஆயுதத்தைப் பயன்படுத்தி, சாகும் வரை போராடினார். விஷால்கந்து கோட்டைக்கு சிவாஜி தனத் 300 படைவீரர்களுடன் அணுகிய போது, ஏற்கனவே விஷால்கந்து கோட்டையை பிஜப்பூர் சுல்தான் படைத்தலைவர்களான சூர்ராவ் சர்வே மற்றும் ஜஸ்வந்த்ராவ் டால்வி முற்றுகையிட்டனர். அவர்களை சிவாஜி தனது 300 ஆட்களுடன் கோட்டையை அடைய சர்வேவை தோற்கடிக்க வேண்டியிருந்தது.
# பழசி அணை

**பழசி அணை** (*Pazhassi Dam*) என்பது தென்னிந்தியாவின், கேரளத்தின், கண்ணூர் மாவட்டத்தில் உள்ள ஒரு அணைக்கட்டாகும். இதற்கு உள்ளூர வீரரான மன்னர் பழசி இராசாவின் பெயரிடப்பட்டுள்ளது. இது வெலியம்பிரா அருகே மேற்கு நோக்கி பாயும் வளப்பட்டணம் ஆற்றின் குறுக்கே கட்டப்பட்டுள்ளது. இந்த அணையானது 1979 இல் பிரதமர் மொரார்ஜி தேசாயால் திறந்துவைக்கபட்டது. இது முதன்மையாக நீர்ப்பாசன அணையாக செயல்படுகிறது, இதிலிருந்து கண்ணூர் மாவட்டத்தின் தலச்சேரி மற்றும் தாலிபராம்ப்ரா வட்டங்களில் பாசன வசதி பெறுகிறது. மேலும் இந்த அணையிலிருந்து வரும் நீரானது கண்ணூர் மாவட்டத்தின் குடிநீர் தேவையையும் நிறைவு செய்கிறது. அணை அமைந்துள்ள இடம் மற்றும் நீர்த்தேக்கம் ஆகியவை அவற்றின் அழகுக்காக பிரபலமானவை.
# பழசி அணை

## இடவியல்

வாலபட்டணம் ஆற்றின் குறுக்கே குயிலூரில் இந்த அணை கட்டப்பட்டுள்ளது. இந்த ஆறானது குடகில் ( கர்நாடகம் ) ) உயரத்தில் தோன்றுகிறது. மேலும் நீர்ப்பிடிப்பு பகுதியை கொண்டதாக உள்ளது. நீர்ப்பிடிப்பு பகுதியின் சராசரி ஆண்டு மழையளவு ஆகும். அணை பகுதிக்கு அருகிலுள்ள நகரங்கள் மட்டனூர் மற்றும் இரிட்டி ஆகும்.
# பெரிங்கல்குத்து அணை

**பெரிங்கல்குத்து அணை** (*Peringalkuthu Dam*) என்பது இந்தியாவின், கேரள மாநிலத்தின், திருச்சூர் மாவட்டத்தில், சாலக்குடி ஆற்றின் குறுக்கே கட்டப்பட்ட ஒரு கற்காரை அணை ஆகும். இந்த அணையில் கேரள மாநில மின்சார வாரியத்துக்குச் சொந்தமான பெரிங்கல்குத்து நீர் மின் நிலையம் உள்ளது. சாலக்குடி ஆற்றில் கட்டபட்ட முதல் நீர் மின்சார திட்டம் இதுவாகும். அணை அடர்ந்த காட்டில் அமைந்துள்ளது. இதனால் அணையை பார்வையிட சிறப்பு அனுமதி தேவை.
# பெரிங்கல்குத்து அணை

## பெரிங்கல்குத்து இடது கரை நீட்டிப்பு

பெரிங்கல்குத்து இடது கரை விரிவாக்க திட்டம் பெரிங்கல்குத்து நீர்த்தேக்கத்திலிருந்து கூடுதல் அழுத்தக் குழாய் போடுவதன் மூலம் செய்யப்பட்டது. மேலும் இது கடுமையான பருவமழையின் போது அணையில் இருந்து கசிவைத் தவிர்ப்பதற்காகவும் செய்யப்பட்டது. மின் நிலையமானது 16 மெகாவாட் திறன் கொண்ட ஒரு அலகைக் கொண்டுள்ளது. மின் உற்பத்திக்குப் பிறகு, நீரானது சாலக்குடி ஆற்றில் விடப்படுகிறது.
# பெருவரிபள்ளம் அணை

**பெருவரிபள்ளம் அணை** (*Peruvaripallam Dam*) என்பது இந்தியாவின், கேரளத்தின், பாலக்காடு மாவட்டத்தில் உள்ள பெருவரிபள்ளம் ஆற்றில் குறுக்கே கட்டபட்ட மண் அணையாகும். அணையின் நீர்த்தேக்கப் பகுதியானது அருகிலுள்ள தூணக்கடவு அணையுடன் தெற்கே திறந்த வெளி வாய்க்காலால் இணைக்கப்பட்டுள்ளது. இது பறம்பிகுளம் ஆளியாறு (நீர்ப்பாசனம்) திட்டத்தின் ஒரு பகுதியாகும். இதற்குத் தெற்கே பரம்பிகுளம் அணை அமைந்துள்ளது.
# சபுரா சர்கர்

**சபுரா சர்கர்** (பிறப்பு 1993) ஜம்மு-காஷ்மீரைச் சேர்ந்த ஓர் இந்திய மாணவர் தலைவர். இவர்குடியுரிமை திருத்தச் சட்ட போராட்டங்களில் கலந்துக் கொண்டதற்காக எல்லோரினாலும் அறியப்பட்டவர். இவர் ஜாமியா மில்லியா இஸ்லாமியாவின் முதுதத்துவமாணி மாணவி ஆவார். மேலும் ஜாமியா ஒருங்கிணைப்புக் குழுவின் ஊடக ஒருங்கிணைப்பாளராகவும் உள்ளார்.  
டெல்லி கலவரத்தில் சதித்திட்டம் செய்தததாகவும், 2020 ஆம் ஆண்டு பிப்ரவரி 23 அன்று இவர் ஆற்றிய உரை சர்ச்சையனதும் என்று டெல்லி காவல்துறை இவரை கைது செய்தது. பின் இவர் 2020 ஆம் ஆண்டு ஏப்ரல் 10 முதல் ஜூன் 24 வரை திகார் சிறையில் காவலில் வைக்கபட்டிருதார். சபுரா கைது குறித்து கூறிய டெல்லி காவல்துறை "ஜனநாயக ரீதியாக தேர்ந்தெடுக்கப்பட்ட அரசாங்கத்தை தகர்க்கும் நோக்கத்துடன்" சர்கார் ஒரு "மோசமான வடிவமைப்பில்" பேசியதற்காகவும், ஈடுப்பட்டதாகவும் கைது செய்யப்பட்டார் என்று கூறப்பட்டது.  
டெல்லி உயர்நீதிமன்றம் 2020 ஆம் ஆண்டு ஜூன் 23 அன்று சபுரா சமர்பித்த நான்காவது ஜாமீன் விண்ணப்பத்தை ஏற்று ஜாமீன் வழங்கியது. இவர் 2020 ஆம் ஆண்டு ஜூன் 24 அன்று விடுவிக்கப்பட்டார்.
# சபுரா சர்கர்

## ஆரம்பகால வாழ்க்கை மற்றும் கல்வி

சபுரா ஜம்மு-காஷ்மீர் மாநிலம் கிஷ்த்வாரில் 1993 ஆம் ஆண்டு பிறந்தார். இவரது தந்தை ஓர் அரசு ஊழியர். இவரது தந்தை ஃபரிதாபாத்தில், பணி மாற்றம் செய்யப்பட்டதற்கு பிறகு 1998 ஆம் ஆண்டில் இவரது குடும்பத்தினர் டெல்லிக்கு குடிபெயர்ந்தனர். அப்போது சபுராவுக்கு ஐந்து வயது.  
டெல்லியில் உள்ள பள்ளியில் சபுரா சேர்ந்தபோது இவர் வகுப்பில் சபுரா தான் ஒரே ஒரு முஸ்லிம் மாணவர். 2018 ஆம் ஆண்டில் சர்கார் கூறியப்போது தான் ஐந்து வயதில் டெல்லி பள்ளியில் சேர்ந்தபோது சிலர் தன்னை "நீ ஒரு பயங்கரவாதி, மீண்டும் பாகிஸ்தானுக்குச் செல்". என்றெல்லாம் கூறியுள்ளனர் என்றார்.  
இவர் டெல்லி பல்கலைக்கழகத்தின் இயேசு மற்றும் மேரி கல்லூரியில் பி.ஏ. பட்டம் பெற்றார். இவர் ஜாமியா மில்லியா இஸ்லாமியா (புது தில்லி) பல்கலைகழகத்தில் சமூகவியலில் எம்.ஏ. செய்தார். மேலும் 2019 ஆம் ஆண்டு முதுதத்துவமாணி தொடங்கினார்.  
2020 ஆம் ஆண்டு நிலவரப்படி, இவரது தந்தை ஓய்வு பெற்ற ஊழியர் ஆவார். மற்றும் இவரது தாயார் ஓர் இல்லத்தரசி ஆவார். இவருக்கு சமீயா என்ற சகோதரி உள்ளார்.
# சபுரா சர்கர்

## அரசியல் செயல்பாடு

சபுரா ஜாமியா ஒருங்கிணைப்புக் குழுவின் ஊடகப் பிரிவில் உறுப்பினராக உள்ளார். டெல்லி காவல்துறையின் கூற்றுப்படி, இவர் ஜாமியா ஒருங்கிணைப்புக் குழுவின் நிறுவனர்களில் ஒருவராக இருந்தார். மேலும் ஜாமியா ஒருங்கிணைப்புக் குழுவின் வாட்ஸ்அப் குழுவின் நிர்வாகியாகவும் இருந்தார் என்பதாகும்.  
2018 ஆம் ஆண்டு அக்டோபர் 6 அன்று, சபுரா கிஷ்த்வாரில் சபூர் அகமது சிர்வாலை மணந்தார்.
# தானாஜி மாலுசரே

**தானாஜி மாலுசரே** (**Tanaji Malusare**) மராத்தியப் பேரரசர் சிவாஜியின் தலைமைப் படைத் தலைவர்களில் ஒருவர். 1670-இல் முகலாயப் பேரரசின் தலைமைப் படைத் தலைவரான முதலாம் ஜெய் சிங்கின் துணைப்படைத் தலைவரான பவன்ஸ் ரத்தோரின் படைகளுக்கு எதிராக, புனே அருகில் உள்ள சின்ககாட் போரில் போராடி, சின்ஹகட் கோட்டையை கைப்பற்றி வீரமரணம் அடைந்தவர்.எனவே மராத்திய நாட்டார் பாடல்களில் தானாஜி மாலுசரேவின் வீரத்தை புகழ்ந்து மராத்திய மக்கள் பாடுவது வழக்கம். தானாஜி மாலுசரே இந்து கோலி சமூகத்தைச் சேர்ந்தவர்.
# தானாஜி மாலுசரே

## இதனையும் காண்க

- பாஜி பிரபு தேஷ் பாண்டே
- சின்ககாட் போர்
# சைபீரிய பனி இளவரசி

**சைபீரியப் பனி இளவரசி** அல்லது **சைபீரிய பனிக் கன்னி** (**Siberian Ice Maiden** or **Siberian Ice Princess**) , உருசிய மொழியில் **அல்தாய் இளவரசி** என்பர். கிமு 5-ஆம் நூற்றாண்டைச் சேர்ந்த ஒரு இளம் பெண்ணின் மம்மியை, 1993-இல் ருசியா நாட்டின் அல்த்தாய் குடியரசின் குர்கான் பகுதியில் பசிரிக் தொல்லியல் மேட்டில் கண்டுபிடிக்கப்பட்டது. இந்த மம்மியானது இருபதாம் நூற்றாண்டில் இறுதியில், ருசியாவின் தொல்லியல் அகழ்வாராய்ச்சியில் கண்டுபிடிக்கப்பட்ட மிகவும் முக்கியத்துவம் வாய்ந்த தொல்பொருள் ஆகும். இப்பெண்ணின் மம்மியை 2012-இல் ருசியாவின் உகோக் பீடபூமியில் அமைந்த அல்த்தாய் குடியரசின் தலைநகரான கோர்னோ அல்தாயிஸ்க் நகரத்தின் அருங்காட்சியகத்தில் காட்சிக்கு வைக்கப்பட்டது.
# சைபீரிய பனி இளவரசி

## அறிமுகம்

யுரேசியப் புல்வெளியில் கிமு 5-ஆம் நூற்றாண்டில் வாழ்ந்த ஒரு சைபீரியச் சிதிய இனப் பெண்ணின் மம்மியை ஓரு கல்லறை மேட்டிலிருந்து நடாலியா போலோஸ்மாக் மற்றும் அவரது குழுவினரால் 1993-ஆம் ஆண்டின் கோடைக்காலத்தின் போது தெற்கு சைபீரியாவில் கண்டுபிடிக்கப்பட்டது. இந்த சைபீரிய பனி இளவரசின் மம்மியானது, கிமு 6-ஆம் நூற்றாண்டு முதல் கிமு 2-ஆம் நூற்றாண்டு வரை யுரேசியப் புல்வெளியில் விளங்கிய பசிரிக் பண்பாட்டுக் காலத்தை எடுத்துரைக்கிறது.  
இந்த சைபீரிய பனி இளவரசியின் மம்மி, ருசியாவின் தெற்கு எல்லைக்கும், சீனாவின் வடக்கு எல்லைக்கும் இடையே அமைந்த உகோக் பீடபூமியில் அமைந்த அல்த்தாய் குடியரசின், யுரேசியப் புல்வெளியில் உள்ள குர்கன் பகுதியில் பசிரிக் தொல்லியல் மேட்டில் கண்டுபிடிக்கப்பட்டது. இந்த மம்மி கண்டெடுக்கப்பட்ட பிரதேசம் கடுமையான பனியும், குளிரும் மிக்கது. இப்பகுதியை உள்ளூர் மக்கள் இரண்டாவது சொர்க்கம் என அழைப்பர்.தற்கால அல்த்தாயின் உறைபனி காலத்தின் போது, கால்நடைமேய்ப்பவர்கள், தங்களது கால்நடைகளை உகோக் பீடபூமியில் அழைத்துச் செல்வர்.
# சைபீரிய பனி இளவரசி

## கண்டுபிடிப்பு மற்றும் அகழ்வராய்ச்சி

வின் உகோக் பீடபூமி]]  
நதாலியா போலோஸ்மாக் மற்றும் அவரது குழுவினர், ருசியாவிற்கும், சீனாவிற்கும் சர்ச்சைக்குரிய அல்த்தாய் குடியரசின் குர்கன் பகுதியில் உள்ள தொல்லியல் மேட்டை அகழ்வாய்வு மேற்கொண்டனர். அப்போது ஒரு கல்லறைக் குழியில் தோண்டிய போது, மரப்பெட்டியில் இருந்த ஒரு பெண்ணின் மம்மியை கண்டுபிடித்தனர். இந்த பெண் மம்மியுடன் சில மரணச் சடங்குகளுக்குரிய 3 குதிரைகளின் சடலங்களும் கண்டுபிடிக்கப்பட்டது. கதிரியக்கக்கரிமக் காலக்கணிப்புப் படி, இந்தப் பெண்ணின் மம்மி, கிமு 5-ஆம் நூற்றாண்டைச் சேர்ந்தது என கண்டுபிடித்தனர்.
# சைபீரிய பனி இளவரசி

## கல்லறை

சைபீரிய பனி இளவரசியின் சவப்பெட்டியானது உறுதியான மரத்தினால் செய்யப்பட்டிருந்தது. சவப்பெட்டியில் உணவு மற்றும் குடிநீர் வைப்பதற்கான இரண்டு சிறிய மேஜைகளும், மேஜையின் மீது குதிரை மற்றும் ஆட்டு இறைச்சியும் வைக்கப்பட்டிருந்தது. மேலும் விலங்கின் தோலில் மான் வடிவங்கள் தீட்டப்பட்டிருந்தது. மேலும் குடுவைகளில் பால் பொருட்கள் இருந்தன. கொம்பு போன்ற பாத்திரத்தில், மம்மியின் குடிநீர் தேவைக்கு பானங்கள் வைக்கப்பட்டிருந்தது. 2014-இல் புதிய தொல்லியல் ஆய்வாளர்களின் கண்டுபிடிப்புகளின் படி, இப்பெண் மார்பக புற்று நோயாலும், சதியாளர்கள் கீழே தள்ளியதால் ஏற்பட்ட காயத்தாலும் இறந்திருக்கலாம் எனக் கணித்துள்ளனர். மேலும் இந்த பெண் மம்மி அருகே உடல் வலியை மறக்கடிக்கும் கஞ்சா பொட்டலமும் இருந்தது.  
மம்மியின் உடலின் தோள்கள், மணிக்கட்டுகள், விரல்களில் மான் வடிவ பச்சை குத்தப்பட்டிருந்தைக் கொண்டும், சவக்குழி மற்றும் சவப்பெட்டியில் இருந்த பொருட்களைக் கொண்டும், இந்தப் பெண் சிதிய சமூத்தின் மதச் சடங்குகள் செய்யும் பூசாரியாக இருந்திருக்கலாம் என தொல்லியல் அறிஞர்கள் கணிக்கின்றனர். இந்தப் பெண்ணின் மம்மியானது மஞ்சள் நிறத்திலான இரவிக்கை அணியப்பட்டு, ஆழ் சிவப்பு மற்றும் வெள்ளி நிறத்தில் கம்பளியால் ஆன இடுப்புக் கச்சை கட்டப்பட்டிருந்தது. மேலும் மம்மியின் சவப்பெட்டியில் மெருகூட்டப்பட்ட உலோகம் மற்றும் மரத்தினால் செய்யப்பட்ட சிறிய கண்ணாடி, செதுக்கப்பட்ட மான் உருவங்கள், கிட்டத்தட்ட மூன்று அடி உயரமுள்ள ஒரு தலைக்கவசம் ஆகியவைகள் எட்டு அடி நீளமுள்ள ஒரு சவப்பெட்டியை அலங்கரித்தது. தலைக்கவசம் ஒரு மரத்தாலான கட்டமைப்பைக் கொண்டிருந்தது. மம்மி இளவரசியின் மருத்துவப் பயன்பாட்டிற்காக ஒரு கல் பாத்திரத்தில் மருத்துவ குணம் கொண்ட கொத்தமல்லி விதைகளின் எச்சங்கள் இருந்தன.
# சைபீரிய பனி இளவரசி

## இதனையும் காண்க

- ஏட்சி பனிமனிதன்
# சேணேவி

களுடன் ஒரு பயிற்சியின் போது.]]
**சேணேவி** (*artillery*) என்பது காலாட்படையின் துப்பாக்கிகளால் தாக்கமுடியாத வரம்புகளையும் ஆற்றலையும் தாண்டி தாக்கக்கூடிய தன்மை கொண்ட கனரக இராணுவ ஆயுதங்களாகும். ஆரம்ப கால சேணேவிகள் இராணுவ முற்றுகையின் போது தற்காப்புச் சுவர்களையும், கோட்டைகளையும் தகர்க்கும் திறன் கொண்டதாக இருந்ததோடு, கனரக, அசைவிலா ஆயுதங்களின் உருவாக்கத்திற்கும் வழி வகுத்தது.  
உண்மையில், "சேணேவி" என்ற சொல் சுடுகலன் (Gun) மற்றும் கவசம் கொண்ட எந்தவொரு படைவீரர்களையும் குறிக்கிறது.. துப்பாக்கி குண்டு மற்றும் தெறோச்சி அறிமுகப்படுத்தப்பட்டதிலிருந்து, "சேணேவிகள்" என்பது பெரும்பாலும் தெறோச்சிகளைக் குறிக்கிறது. மேலும் தற்கால பயன்பாட்டில், பொதுவாக எறிகணை பயன்படுத்தும் பெருந்துப்பாக்கிகள், தெறோச்சிகள் கணையெக்கி மற்றும் உந்துகணை சேணேவிகள் ஆகியவற்றைக் குறிக்கிறது.  
பொதுவான பேச்சில், "பீரங்கி" என்ற சொல் பெரும்பாலும் தனிப்பட்ட சாதனங்களைக் குறிக்க பயன்படுகிறது. இந்த பீரங்கி என்னும் சொல்லின் உண்மையான அடிப்படைப் பொருள் அயலான் என்பதே ஆகும். எறிகணையினைச் செலுத்தும் பொறி அல்ல. அயலான் என்னும் பொருள்படும் போர்த்துக்கீசரின் விரங்கி (firangi) என்னும் சொல்லின் தமிழ்ப்படுத்தப்பட்ட வடிவமான பீரங்கி என்பதை இதற்கான தமிழ்ச்சொல்லாக வழங்கினர். இச்சொலானது தெலுங்கு, கன்னடம் ஆகிய மொழிகளிலும் இதே பொருளிலே வழங்கப்படுகிறது. அவற்றின் பாகங்கள் மற்றும் பொருத்துதல்களுடன் கூட்டாக, "உபகரணங்கள்" என்றழைக்கப்படுகின்றன.
# பூமலை அணை

**பூமலை அணை** (*Poomala Dam*) என்பது நீர்பாசன நோக்கத்துக்காக கட்டபட்ட ஒரு அணை ஆகும். இந்த அணை இந்தியாவின், கேரள மாநிலத்தின், திருச்சூர் மாவட்டத்தில் உள்ள புழக்கல் தொகுதிக்கு உட்பட்ட முலங்குண்ணாதுகவு பஞ்சாயத்தில் அமைந்துள்ள ஒரு அணையும், சுற்றுலா தலமுமாகும்.
# பூமலை அணை

## வரலாறும், வசதிகளும்

1939 ஆம் ஆண்டில் பூமலை பள்ளத்தாக்கில் முன்னதாக ஒரு சிற்றணை கட்டப்பட்டது, 1968 இல் பூமலை நீர்த்தேக்கம் கட்டிமுடிக்கபட்டது. மண் மற்றும் கற்களால் கட்டபட்ட இந்த அணையானது கேரள சிறு நீர்ப்பாசனத் துறையால் நிர்வகிக்கப்பட்டுவருகிறது. பூமலை அணையை ஒரு சுற்றுலா மையம் என்று உத்தியோகபூர்வமான உள்துறை அமைச்சர் கொடியேரி பாலகிருஷ்ணனால் 21 மார்ச் 2010 அன்று அதிகாரப்பூர்வமாக அறிவிக்கபட்டது. இந்த அணை கடல் மட்டத்திலிருந்து 94.50 மீட்டர் உயரத்தில் அமைந்துள்ளது. இதன் வடக்கே மற்றொரு அணையான, பதசகுண்டு உள்ளது, அது தற்போது நீர்ப்பாசனத்திற்காக மட்டுமே பயன்படுத்தபடுகிறது. இந்த நீர்த்தேக்கத்தில் படகு சவாரி, குதிரை சவாரி, 600 மீட்டர் நடைபாதை; 300 பேர் அமரத்தக்க ஒரு சமுதாயக் கூடம்; ஒரு சிற்றுண்டிச்சாலை மற்றும் கழிவறை வசதிகள் போன்றவை உள்ளன.
# நெடுவாசல் ஜமீன்

**'நெடுவாசல் ஜமீன்**' என்பது, தமிழ்நாட்டில்உள்ளபுதுக்கோட்டை மாவட்டம், "திருவரங்குளம்" பகுதி 'நெடுவாசல்' என்ற ஊரை தலைமை இடமாகக் கொண்ட ஜமீன் ஆகும். இது "பன்றிகொண்டார்" என்ற பட்டம் பூண்டகள்ளர்மரபினரால் ஆளப்பட்டது.
# நெடுவாசல் ஜமீன்

## வரலாறு

1879 ஆம் ஆண்டு, விஜயரகுநாத முத்தையன் பன்றிக்கொண்டாரின் கீழ் 15 கிராமங்கள் இருந்தன (9532 ஏக்கர் பரப்பளவு). அரசாங்கத்திற்கு கொடுத்த இறைப்பகுதி2037ரூபாய்6அணா6 பைசா ஆகும்.  
புதுக்கோட்டைஅரச குடும்பத்துடன் திருமண உறவு மூலம் நெய்வாசல் ஜமீன்கள் இணைந்திருந்தார்கள். அய்யாசாமி பன்றிகொண்டார் அவர்கள், புதுக்கோட்டை மன்னரின் மகள் மங்களாம்பாள் ராஜா அம்மணி சாகிப் அவர்களை திருமணம் செய்துகொண்டார்.  
ரகுநாத பன்றிகொண்டார் என்பவர் புதுக்கோட்டை மன்னரின் சாகிர்தார் ஆவார். ஜாகிர்(Jagir) என்பது படைத்தலைவர்களின் சேவை கருதி அவர்களுக்கு வழங்கப்படும் சிறிய ஆட்சிப் பகுதியைக் குறிக்கும். கட்டக்குறிச்சிபன்றிகொண்டார் மற்றும் முத்துசாமி பன்றிகொண்டார், புதுக்கோட்டை மன்னருக்கு எதிராக கலகம் செய்தனர். மக்களை கிளர்ச்சிக்கு தூண்டிய முத்துசாமி பன்றிகொண்டார் புதுக்கோட்டை மன்னரின் சொந்த மைத்துனர் ஆவார்.  
நெடுவாசல் பன்றிக்கொண்டார் மற்றும் செரியலூர் பன்றிக்கொண்டார் ஜமீன்கள் சகோதரர்கள் ஆவர்.
# ஆரத்தி சகா

விருது]]
**ஆரத்தி சகா** (Arati Saha) ( 24 செப்டம்பர் 1940 - 23 ஆகத்து 1994) இவர் ஓர் இந்திய நீண்ட தூர நீச்சல் வீரர் ஆவார். 1959 செப்டம்பர் 29 அன்று ஆங்கிலக் கால்வாயில் நீந்திய முதல் ஆசிய பெண்மணி என்ற பெருமைக்குரியவர். 1960 ஆம் ஆண்டில், இந்தியாவின் நான்காவது மிக உயர்ந்த குடிமை விருதான பத்மசிறீ விருது பெற்ற முதல் இந்திய விளையாட்டு வீரர் என்ற பெருமையைப் பெற்றார். பிரித்தானிய இந்தியாவின் மேற்கு வங்காளத்தின் கொல்கத்தாவில் பிறந்த இவர் நான்கு வயதிலேயே நீச்சலுக்கு அறிமுகப்படுத்தப்பட்டார். இவரது முன்கூட்டிய திறமை இந்திய முன்னாள் நீச்சல் வீரரால் சச்சின் நாக் என்பவரால் கண்டுபிடிக்கப்பட்டது. பின்னர் இவர் ஏஸ் இந்திய நீச்சல் வீரர் மிகிர் சென் என்பவரால் ஆங்கிலக் கணவாயைக் கடக்க முயன்றார். இவரது 80வது பிறந்தநாளில் கூகுள் டூடுலில் இவரை இடம்பெறச் செய்தது.
# ஆரத்தி சகா

## ஆரம்ப கால வாழ்க்கை

இவர் ஒரு நடுத்தர வர்க்க வங்காள இந்து குடும்பத்தைச் சேர்ந்தவர். இவர் கொல்கத்தாவில் 1940 இல் பஞ்சுகோபால் சகாவுக்கு மூன்று குழந்தைகளில் இரண்டாவது மற்றும் இரண்டு மகள்களில் முதல்வராக பிறந்தார். இவரது தந்தை ஆயுதப்படைகளில் பணியாற்றியவராவார். தனது இரண்டரை வயதில், தாயை இழந்தார். இவரது மூத்த சகோதரரும் தங்கை பாரதியும் இவரது தாய் மாமாவின் வீட்டில் வளர்க்கப்பட்டனர். அதே நேரத்தில் இவர் வட கொல்கத்தாவில் தனது பாட்டியால் வளர்க்கப்பட்டார். இவருக்கு நான்கு வயதை எட்டியதும், தனது மாமாவுடன் சம்பதாலா ஆற்றில் நீச்சல் கற்றுக் கொண்டார். தனது மகளின் நீச்சல் ஆர்வத்தை கவனித்த இவரது தந்தை தனது மகளை அட்கோலா நீச்சல் சங்கத்தில் சேர்த்தார். 1946 ஆம் ஆண்டில், தனது ஐந்து வயதில், சைலேந்திர நினைவு நீச்சல் போட்டியில் 110 கெஜம் பிரீஸ்டைலில் தங்கம் வென்றார். இது இவரது நீச்சல் வாழ்க்கையின் தொடக்கமாக இருந்தது.
# ஆரத்தி சகா

## தொழில்

### மாநில, தேசிய மற்றும் ஒலிம்பிக்

1946க்கும், 1956க்குமிடையில், இவர் பல நீச்சல் போட்டிகளில் பங்கேற்றார். 1945க்கும், 1951க்குமிடையில் இவர் மேற்கு வங்கத்தில் மாநில அளவிலான போட்டிகளில் வென்றார். சிலைக்கு முன்னால் இருந்த 100 மீட்டர் நீளமுள்ள பாதை இவரது பெயரிடப்பட்டது.
# புரோஜென் தாசு

**புரோஜென் தாசு** (Brojen Das) (9 திசம்பர் 1927 - 1 சூன் 1998) இவர் ஓர் வங்காளதேச நீச்சல் வீரர் ஆவார். இவர் ஆங்கிலக் கால்வாயின் குறுக்கே நீந்திய முதல் ஆசியர் ஆவார். மேலும் ஆறு முறை கால்வாயைக் கடந்த முதல் நபருமாவாவார்.
# புரோஜென் தாசு

## ஆரம்பகால வாழ்க்கையும், கல்வியும்

புரோஜென் வங்காளதேசத்தின் பிக்ராம்பூரில் உள்ள குச்சியாமோரா என்ற கிராமத்தில் பிறந்தார். இவரது தந்தை அரேந்திர குமார் தாசு என்பவராவார். கே.எல். ஜூபிலி உயர்நிலைப் பள்ளியில் இருந்து 1946 இல் தனது மெட்ரிகுலேசன் தேர்வை முடித்தார். பின்னர், கொல்கத்தாவில் உள்ள வித்யாசாகர் கல்லூரியில் கலை இளங்கலைப் பட்டம் பெற்றார்.
# புரோஜென் தாசு

## நீச்சல்

சிறுவயதில் இருந்தே புரோஜென் புரிகங்கா ஆற்றில் நீச்சல் பயிற்சியினை மேற்கொண்டு வந்தார். இவரது சொந்த முயற்சியினால், கிழக்கு பாக்கித்தானின் விளையாட்டு கூட்டமைப்பு 1953 இல் டாக்காவில் ஆண்டு நீச்சல் போட்டியை அறிமுகப்படுத்தியது. 1958 இல் நடந்த ஆங்கிலக் கால்வாயைக் கடக்கும் நீச்சல் போட்டியில் பங்கேற்க இவர் அழைக்கப்பட்டார். இவரது பயிற்சியின் ஒரு பகுதியாக சிதலக்சய ஆற்றிலும், கீழ் மேக்னா ஆற்றிலும் நாராயணகஞ்சில் தொடங்கி சந்திரபூர் வரை 46 மைல் தூரத்தை நீந்தினார். . போட்டிக்கு முன்பு, இவர் மத்தியதரைக் கடலில் காப்ரி முதல் நபொலி வரை நீந்தினார்.  
ஆகத்து 18, 1958 அன்று நள்ளிரவில், இவர் 23 நாடுகளைச் சேர்ந்த மற்ற போட்டியாளர்களுடன் ஆங்கிலக் கணவாயைக் கடக்க நீந்தத் தொடங்கி, மறுநாள் நண்பகலுக்குப் பிறகு போட்டியை முடித்தார்.  
இவர் 1958 முதல் 1961 வரை மொத்தம் 6 முறை ஆங்கிலக் கால்வாயைக் கடந்துள்ளார்.
# புரோஜென் தாசு

## விருதுகள்

- 1956: டாக்கா பல்கலைக்கழகத்தால் வழங்கப்பட்ட விருது
- 1960: பாக்கித்தான் அரசாங்கத்தால் *பிரைட் ஆஃப் பெர்ஃபாமன்ஸ்* விருது.
- 1965: சர்வதேச மராத்தான் நீச்சல் விருது
- 1986: இலெட்டோனா கோப்பை, அதாவது ஐக்கிய இராச்சியத்தின் கால்வாய் நீச்சல் சங்கத்திலிருந்து "கால்வாயின் அரசன்" என்ற விருது
- 1976: தேசிய விளையாட்டு விருது, வங்காளதேசம்
- அதிஷ் தீபங்கர் பதக்கம்
- காசி மகாபபுல்லா அறக்கட்டளை மற்றும் ஜகனாரா ஜன கல்யாண அறக்கட்டளை தங்கப்பதக்கம்
- 1999: சுதந்திர தின விருது, வங்காளதேசம் (மரணத்திற்குப் பின்)
# புரோஜென் தாசு

## இறப்பு

இவருக்கு சூன் 1997 இல் புற்றுநோய் இருப்பது கண்டறியப்பட்டது. இவர் சிகிச்சைக்காக இந்தியாவின் கொல்கத்தாவுக்குச் சென்று, சூன் 1, 1998 இல் இறந்தார். இவரது இறுதிச் சடங்குகள் 3 சூன் 1998 அன்று டாக்காவில் உள்ள போஸ்டகோலா தகன இடத்தில் நடைபெற்றது.
# ஜன்கோன்

**ஜன்கோன்** இந்தியாவின் தெலுங்கானாவில் உள்ள ஜன்கோன் மாவட்டத்தின் தலைநகரும் ஆகும்.ஜன்கோன் வருவாய் பிரிவில் ஜன்கோன் மண்டலத்தின் தலைமையகம் இதுவாகும்.இந்நகரம் ஐதராபாத்திற்கு 85 கிலோமீட்டர் தொலைவில் உள்ளது. இந்நகரத்தில் 38,948 கல்வியறிவு பெற்றவர்களாக உள்ளனர்; இவர்களில் 21,722 ஆண்கள், 17,226 பெண்கள். இந்நகரத்தின் கல்வியறிவு விகிதம் 82.39% ஆகும்.
# கட்வால்

**கட்வால்** இந்தியாவின் தெலுங்கானாவில் உள்ள ஜோகுலம்பா மாவட்டத்தின் தலைநகரும் ஆகும்.இந்நகரம் ஐதராபாத்திற்கு 188 கிலோமீட்டர் தொலைவில் உள்ளது. கட்வால் சமஸ்தானம் ஆட்சியாளர் சோமநாத்ரி கட்வால் நகரத்தில் கோட்டை கட்டினார்.இது ஹைதராபாத்தின் நிஜாமின் கட்டுப்பாட்டில் இருந்தது.
# கட்வால்

## மக்கள் தொகை

2001 ஆம் ஆண்டு நிலவரப்படி, கட்வாலின் மக்கள் தொகை 53,560 ஆகும். ஆண்கள் 51% மக்கள்தொகையும் பெண்கள் 49% ஆகவும் உள்ளனர். மக்கள் தொகையில் 13% பேர் 6 வயதுக்குட்பட்டவர்கள். 2011 நிலவரப்படி கட்வாலின் மக்கள் தொகை 63,177 ஆக உயர்ந்துள்ளது
# மஞ்செரியல்

**மஞ்செரியல்** இந்தியாவின் தெலுங்கானாவில் உள்ள மஞ்செரியல் மாவட்டத்தின் தலைநகரும் ஆகும்.மஞ்செரியல் வருவாய் பிரிவில் மஞ்செரியல் மண்டலத்தின் தலைமையகம் இதுவாகும். இந்நகரம் ஐதராபாத்திற்கு 244 கிலோமீட்டர் தொலைவில் உள்ளது.
# மஞ்செரியல்

## மக்கள் தொகை

2011 ஆம் ஆண்டு இந்திய மக்கள் தொகை கணக்கெடுப்பின்படி, மஞ்செரியலில் 89,935 மக்கள் தொகை உள்ளது. மொத்த மக்கள் தொகையில் ஆண்கள் 51%, பெண்கள் 49%. மஞ்செரியலின் சராசரி கல்வியறிவு விகிதம் 75.71%, இது தேசிய சராசரியை விட அதிகமாகும்: ஆண் கல்வியறிவு 83.16%, மற்றும் பெண் கல்வியறிவு 67.92%. மன்சேரியலில், 8% மக்கள் 6 வயதுக்குட்பட்டவர்கள்.மஞ்செரியல் நகராட்சியில் 87,153 மக்கள் தொகை உள்ளது.இப்பகுதியில் உள்ள பெரும்பான்மையான மக்கள் இந்து மதத்தை பின்பற்றுகிறார்கள், அதைத் தொடர்ந்து இஸ்லாம் மற்றும் கிறிஸ்தவம். தெலுங்கு மிகவும் பரவலாக பேசப்படும் மொழியாகும்
# யோகேந்திர சிங் யாதவ்

தேசிய போர் நினைவகத்தில் யோகேந்திர சிங் யாதவின் மார்பளவுச் சிற்பம்]]  
**சுபேதார் மேஜர்** **யோகேந்திர சிங் யாதவ்** (**Yogendra Singh Yadav**) (பரம வீர் சக்கர விருதாளர்) 1999-இல் நடைபெற்ற கார்கில் போரின் போது, புலி மலையை (Tiger Hill) கைப்பற்றுவதற்கு, பாகிஸ்தான் படைகளுக்கு எதிரான இவரது வீர தீரச் செயல்களை பாரட்டும் விதமாக இந்திய இராணுவத்தின் மிக உயரிய பரம வீர் சக்கர விருது இவருக்கு 1999-இல் வழங்கப்பட்டது.
# யோகேந்திர சிங் யாதவ்

## ஆரம்ப வாழ்க்கை

யோகேந்தி சிங் யாதவ் 1980ஆம் ஆண்டு மே 10 நாள் உத்திர பிரதேச மாநிலத்தின் புலந்த்சார் மாவட்டத்தில் உள்ள அவுரங்காபாத்தில் பிறந்தார். இவரது தந்தை, கரன் சிங் யாதவ் குமன் ராணுவப் படைத்தளத்தில் பணியாற்றியவர். இவர் 1965 மற்றும் 1971ல் நடைபெற்ற இந்தியப் பாகிஸ்தான் போரில் பங்கேற்றுள்ளார்.
# யோகேந்திர சிங் யாதவ்

## பணி

### கார்கில் போர்

யாதவ் 18 கிரெனேடியர்களுடன் கேக்டாக் கமாண்டோ படைப்பிரிவின் ஓர் பகுதியாக இருந்தார். இவர்கள் பணியாக ஜூலை 4, 1999 அதிகாலையில் புலி மலையில் இருந்த மூன்று முக்கிய பதுங்கு குழிகளைக் கைப்பற்றும் பணியில் ஈடுபட்டார். பதுங்கு குழிகள் செங்குத்தான பனி மலையின் உச்சியில் அமைந்திருந்தன. 1,000 அடி (300 மீ) குன்றின் மீதமைந்த பதுங்குழி தாக்குதலுக்கு யாதவ் தானாக முன்வந்து தலைமை தாங்கினார். குன்றின் மே ஏறி, கயிறுகளை கட்டிவைத்தார். இது தாக்குதலின் தீவீரத்தினை அதிகரிக்க வழிவகுத்தது. இவர்களின் முன்னேற்றத்தில் பாதியிலேயே, இயந்திர துப்பாக்கி மற்றும் ராக்கெட் தாக்குதல் எதிரிகளின் பதுங்கு குழியிலிருந்து பாய்ந்து வர, படைப்பிரிவு தளபதி உள்ளிட்ட மூவரைக் கொன்றது. இவரது இடுப்பு மற்றும் தோள்பட்டையில் பல தோட்டாக்களால் தாக்கின. இருந்த போதிலும், யாதவ் மீதமுள்ள 60 அடி (18 மீ) உயரத்திற்கு ஏறி மேலே சென்றார். பலத்த காயம் அடைந்த போதிலும், அவர் முதல் பதுங்கு குழிக்கு நோக்கி ஊர்ந்து சென்று கையெறி குண்டினை வீசினார். இதில் நான்கு பாகிஸ்தான் வீரர்கள் கொல்லப்பட்டனர். இதன் மூலம் எதிரிகளின் தாக்குதலைச் சமளித்து மீதமுள்ள படைப்பிரிவினர் குன்றின் முகத்தின் மீது ஏறி முன்னேர வாய்ப்கா அமைந்தது  
யாதவ் மேலும் பாகிஸ்தானின் இரண்டு பதுங்குகுழிகளை அழிக்கும் பணியின் தன்னுடன் பணிபுரியும் வீரர்களுடன் செயல்பட்டார். இப்போரில் நான்கு பாகிஸ்தான் போர்வீரர்களைக் கொன்று புலி மலையினைக் கைப்பற்றினர், இப்போரின்போது முக்கியப்பங்கு வகித்த யாதவ் மீது எதிரிகள் சுட்டதில் 21 குண்டுகள் துளைத்தது.  
பரம் வீர் சக்ரா மரணத்திற்குப் பின் வழங்கும் விருதாக யாதவிற்காக அறிவிக்கப்பட்டது. ஆனால் அவர் ஒரு மருத்துவமனையில் குணமடைந்து வருவது விருது அறிவிக்கப்பட்டவுடன் கண்டுபிடிக்கப்பட்டது. மேலும் வீரமரணமடைந்தவர் பட்டியலில் அவரது பெயரும் சேர்க்கப்பட்டிருந்தது.
# யோகேந்திர சிங் யாதவ்

## பரம் வீர் சக்கர விருது மேற்கோள்

இந்திய இராணுவத்தின் வலைத்தளத்தில் பரம் வீர் சக்ரா மேற்கோளில், யாதவ் "மிகவும் அசாத்திய தைரியமான, பெரும் துணிச்சல் கொண்ட, மனச்சோர்வின்றி, இக்கட்ட சூழ்நிலைகளில் உறுதியுடையவர்” எனக் குறிப்பிடப்பட்டுள்ளது.
# யோகேந்திர சிங் யாதவ்

## இதனையும் காண்க

- பரம் வீர் சக்கரம் விருது பெற்றவர்கள்
# வினா எழுதி

**வினா எழுதி** (Question Writer) என்பது மைக்ரோசாப்ட் விண்டோசிவிற்கான வினாடி வினா எழுதும் கருவி. இது கேள்விகளை எழுதுவதற்கும் அடோபி விளாசு வடிவத்தில் வினாடி வினாக்களில் தொகுப்பதற்கும் பயன்படுத்தப்படுகிறது. இந்த மென்பொருளை *சென்ட்ரல் கொஸ்டீன்* வெளியிட்டது.
# வினா எழுதி

## பயனர் இடைமுகம்

இந்த மென்பொருள் ஒவ்வொரு வினாடி வினாவையும் ஒரு தனி ஆவணமாக கருதுகிறது. இடதுபுறத்தில் கேள்விகளை மரம் போல காட்சியளிக்கிறது. வலது புறத்தில் கேள்விகளை மாதிரிக்காட்சி பார்ப்பதற்கான இடைமுகத்தினைக் கொண்டுள்ளது. இந்த மென்பொருள் பல ஆவண இடைமுகத்தைப் பயன்படுத்துகிறது, பல வினாடி வினாக்களை ஒரே நேரத்தில் திறக்க அனுமதிக்கிறது. வினாடி வினாவுக்குள் கேள்விகளை மறு வரிசைப்படுத்தவும் வினாடி வினாக்களுக்கு இடையில் கேள்விகளை நகலெடுக்கவும் இழுத்து விடும் வசதிகளையும் கொண்டுள்ளது.
# வினா எழுதி

## அம்சங்கள்

இதன் பயனர்கள் கேள்விகளைச் சேர்ப்பதன் மூலமும் வினாடி வினாவுக்கு பொருந்தக்கூடிய அமைப்புகளைத் தேர்ந்தெடுப்பதன் மூலமும் வினாடி வினாக்களை உருவாக்குகிறார்கள். கேள்வி அமைப்புகள் மற்றும் தேர்வு, நேர வரம்புகள், அறிக்கையிடல் மற்றும் பின்னூட்ட நிலை, குறிக்கும் திட்டம் மற்றும் தேர்ச்சி மதிப்பெண் ஆகியவற்றுடன் மாற்றங்களைச் செய்ய இந்த மென்பொருள் அனுமதிக்கின்றன.  
8 விதமான கேள்வி வகைகளைப் பயன்படுத்தலாம், அவை  
- பலவுள் தெரிவு
- பல விடைகளைக் கொண்டிருத்தல்
- பொருத்துக
- வரிசைப்படுத்துதல்
- கோடிட்ட இடங்களை நிரப்புக
- கட்டுரை
- சரி/ தவறு
- *பார்சியல் கிரெடிட்*
# வினா எழுதி

## கையேடு

கையேடு விக்கி புத்தகமாக ஆன்லைனில் கிடைக்கிறது.
# தண்ணீர்முக்கோம் கரை

**தண்ணீர்முக்கோம் கரை** (*Thanneermukkom Bund*) என்பது தென்னிந்தியாவின், கேரள மாநிலத்தின், ஆலப்புழை மாவட்டதில் கட்டபட்டுள்ள ஒரு கட்டுமானமாகும். இது குட்டநாடு அபிவிருத்தி திட்டத்தின் ஒரு பகுதியாக கட்டப்பட்டது, மேற்கில் தண்ணீர்முக்கோமும் கிழக்கில் வெச்சூருக்கும் இடையில் வேம்பநாட்டு ஏரியின் குட்டானாட்டின் தாழ்வான பகுதிகளுக்குள் உப்பு நீர் ஊடுருவுவதைத் தடுப்பதற்காக இது கட்டபட்டுள்ளது. தண்ணீர்முகோம் கரையானது 1974 இல் கட்டப்பட்டு, 1976 முதல் பயன்பாட்டுக்கு வந்தது. இது இந்தியாவின் மிகப்பெரிய மண் சீராக்கி ஆகும். இந்தக் கரையானது ஏரியை இரண்டு பகுதிகளாகப் பிரிக்கிறது - ஒன்று உப்புநீரைக் கொண்டது, மற்றொன்று ஏரிக்கு ஆறுகளால் கொண்டுவரப்படும் நண்ணீரைத் தேக்குவது ஆகும்.
# தண்ணீர்முக்கோம் கரை

## நிலவியல்

இது இந்தியாவின், கேரளத்தின், குட்டநாட்டின் இல் அமைந்துள்ளது. இந்தக் கரைத் தடுப்பானது வேம்பநாடு ஏரியை இரண்டு பகுதிகளாகப் பிரித்து, முன்னால் உள்ள பகுதியை ஒரு புதிய கரையோர நீர்த்தேக்கமாக ஆக்குகிறது. இது தற்போதய இந்தியாவில் ஒரே ஒரு கடலோர நீர்த்தேக்கம் ஆகும்.
# தண்ணீர்முக்கோம் கரை

## அமைவிடம்

இது வேம்பநாடு ஏரியின் குறுக்கே கட்டப்பட்டுள்ளது. இது கோட்டயம் மாவட்டத்தின் வைகோம் வட்டத்தின் வெச்சூரையும், அலப்புழா மாவட்டத்தின், செர்த்தலா வட்டத்தின் தானெர்முக்கோமையும் சேர்த்ததாக உள்ளது. இதை கோட்டயம் நகரம், ஆலப்புழா அல்லது சேர்த்தலையிருந்து சாலை வழியாக அடையலாம். குறிப்பிடப்பட்ட எல்லா இடங்களிலிருந்தும் அடிக்கடி பேருந்து சேவை உள்ளது.
# தண்ணீர்முக்கோம் கரை

## சுற்றுச்சூழல் பாதிப்பு

இருந்து தண்ணீர்முக்கோமின் தோற்றம்]]
இந்த கரைத்தடையானது குட்டநாட்டில் உள்ள விவசாயிகளுக்கு உதவியாக உள்ளது - இங்கு கடல் மட்டத்திற்கும் கீழே விவசாயம் நடைபெறுகிறது. இருப்பினும் இது சுற்றுச்சூழல் பிரச்சினைகளையும் உருவாக்கியுள்ளது, முதன்மையாக, புதிய நீரில் நீர்ப்பூங்கோரை பரவுகிறது. பிராந்திய மக்களின் பிரதான உணவின் ஒரு பகுதியான மீன்கள் ஏராளமான இருந்த உப்பங்கழிகள் உள்ளன. மீன்களின் இனப்பெருக்கத்திற்கு சிறிய அளவு உப்பு நீரே உள்ள நிலை உருவாகியுள்ளது. உப்பு நீருக்கு ஏறபட்ட தடையானது இப்பகுதியில் மீன் பிடித் தொழிலை மோசமாக்கியுள்ளது, மேலும் மீனவர்கள் 2005 ஆம் ஆண்டு இந்த நீர்தேக்கக் கரையை எதிர்த்தனர்.  
உப்பு நீர் தடையானது உப்பங்கடல்களுடன் கடலின் இணைப்பை சீர்குலைத்து, உப்பு நீர் தடையினால் முன் எப்போதும் எதிர்பார்க்காத பிரச்சினைகளான நீர் களைகளின் பெருக்கம் போன்ற சிக்கல்களை ஏற்படுத்தியுள்ளது. முன்னர் கடலின் உப்புநீரானது உப்பங்கழிகளை சுத்தப்படுத்தி வந்தது. ஆனால் இது இனி நடக்காது என்பதால், இது உப்பங்கழிகள் மற்றும் அருகிலுள்ள முழு நிலப்பகுதிகளையும் மாசுபடுத்துகிறது.  
வெள்ள நீர் வடிய மழைக்காலங்களில் கதவணைகள் திறக்கப்படுகின்றன, பின்னர் அவை சுமார் ஆறு மாதங்களுக்கு மூடப்படும்.
# பானா சிங்

தேசிய போர் நினைவகத்தில் பானா சிங்கின் மார்பளவுச் சிற்பம்]]  
**சுபேதார் மேஜர் பானா சிங்** (**Bana Singh**), பரம் வீர் சக்கர விருதாளர், இந்தியாவின் லடாக் பிரதேசத்தில் உள்ள சியாச்சின் போரில், பாகிஸ்தான் படைகளுக்கு எதிரான இவரது வீரதீர செயல்களுக்காக 1987-ஆம் ஆண்டில் பரம் வீர் சக்கர விருது பெற்றவர். இவர் 1969 முதல் 2000-ஆம் ஆண்டு வரை இந்திய இராணவத்தில் பணிபுரிந்தவர்.